da da da sl da da da es da da da da nb nb da de da da da da nb nb da da da nb nb da da da da da nb nb da de da da da da da nb nb da da da da da da da nb nb da da da da da da da da da nb nb da de da da da da da da nb nb da da da da nb nb da da da da da da nb nb da de da da da nb nb da da da da da da nb nb da da da da da da nb nb da da en da da nb nb da de da da da da da pl da da da nb nb da da da da nb nb da de da da nb nb da da fr da da nb nb da da nb da da da da nb nb da da da da da da da da da da da da da da da da da da da da da nb nb da de ceb da da da da nb nb da da da da da da da da da da da nb nb da da da da da da nb nb da da da da da da nb nb da da da da da da da da da da da nb nb da da da da da da da da nb nb da de da da da da nb nb da da da da nb nb da da da da en en da pl da en da fr da da da en en da da da da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da da da cs da de es cs da da da cs da de cs cs cs de de de cs da da da cs da de da da cs da da pl en da da da en da da da da cs da da sl da da da da da da da da da da da da en da da da fr nb da ceb da da da da da da da de da da da da da de da da da da de da cs da da da da cs da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: januar 2017
tirsdag den 31. januar 2017
Februar bliver endnu en måned med knald i rumpetten. Jeg har følgende gode ting på programmet:
Min fødselsdag. Jeg bliver simpelthen 42 år gammel lige om lidt.
Skiferie. Helt traditionelt som vi plejer.
Opstart af studie. Jeg begynder et nyt diplomfag 'Samfundsvidenskabelig analyse' og jeg glæder mig lidt til at komme i gang igen.
Bryan Adams koncert. Jeg fik billetter af kæresten i julegave og vi skal afsted lige om lidt. Det bliver fedt.
Et kobberbryllup. Min bror og svigerinde kan fejre 12½ år sammen som ægtepar.
Så sammen med hverdagen og en masse workshops på arbejdet, tror jeg februar kommer til at flyve afsted.
Indsendt af Birgitte B kl. 16.29 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Familie, Ferie, Hverdag, Livet i almindelighed, Studier, Uddannelse
mandag den 30. januar 2017
Færdig med bog nr. 5
Og jeg ved ikke helt, hvad jeg skal mene med den. Den er poetisk, men også for simpel på en eller anden måde. Det er en fin bog, men jeg synes personligt, den bærer præg af, at være en debut. Den når ikke at komme rigtig under huden på mig.
Handlingen er ligetil. En familie, der ikke rigtig fungerer, bliver tvunget sammen efter faderens død. Vinklen i bogen skifter mellem de tre hovedpersoner: Mor, datter og barnebarn. Det handler om at mødes på midten, at være familie og at tilgive. Mange fine emner bliver taget op i bogen, men jeg synes, den gaber over lidt for meget.
Indsendt af Birgitte B kl. 17.57 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i al almindelighed, Livet i almindelighed
Min yngste er syg og vi er derfor hjemme i dag. Mine unger er sjældent syge, så når jeg skal op om natten med dem, er jeg altid helt rundtosset af søvnmangel dagen efter. Så er det godt med kaffe. Masser af den. Og noget lur på sofaen senere.
Indsendt af Birgitte B kl. 10.49 12 kommentarer:
Etiketter: Børn, Hverdag, Livet i almindelighed, Sygdom
søndag den 29. januar 2017
Jeg er træt. Mangel på søvn. Men ingen tømmermænd. Hvilket er ret fedt faktisk. Nu er der smurt madpakker. Der er fundet tøj til i morgen. Går nok i seng samtidig med ungerne i dag. Alt er godt. Min veninde var glad. Og det var en fin fest.
Og denne romkugle udgjorde frokost i dag! Jeg vender tilbage i morgen. God søndag aften.
Indsendt af Birgitte B kl. 19.21 16 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Livet i almindelighed, Weekend
fredag den 27. januar 2017
Jeg skal lige vride det sidste ud af januar. Det gøres ved at holde fredag med ungerne, sofaen, rødvin og god mad + X-Faktor. Jeg falder nok tidligt i søvn, men det er ok. For i morgen kan jeg sove længe. Tænk engang at gå og glæde sig til sådan noget.
Lørdagen skal dog bruges fornuftigt, når først jeg er stået op. Kæresten og jeg skal ud og hjælpe min veninde med at gøre klar til hendes fest lørdag aften. Jeg skal også lave lidt snacks dertil. Glæder mig til at fejre hende. Én af de sidste i rækken til at fylde 40 år. Jeg skal have pænt tøj på, drikke drinks og danse. Det bliver helt sikkert en god aften.
Søndag skal gå med at pleje tømmermænd (kan lige så godt indrømme, at det nok kommer til at ske) og prøve tøj hos min veninde, som er forhandler for Black Swan. Jeg har været realistisk og meldt afbud til morgen yoga. Og så er den weekend vist også brugt.
Jeg kan bliver helt forpustet, når jeg læser mit indlæg igennem igen. Måske jeg skulle have taget en fridag mandag... Ej, det skal jo nok gå. Jeg er ved godt mod. God weekend!
Indsendt af Birgitte B kl. 15.14 14 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Familie, Kæreste, Livet i almindelighed, Veninde, Weekend
torsdag den 26. januar 2017
Manglende foto, travlhed og kage
Jeg har næsten ikke taget nogle billeder i de sidste par uger. Så ingen fraklip i denne uge. Jeg har til gengæld haft ret travlt med arbejdsprojekter, noget kørsel, vasketøj og en venindeaftale i går. Og lige om lidt er det weekend. Jeg glæder mig som altid.
Det har været en lidt hektisk uge. Selv om jeg dog vågnede før vækkeuret onsdag morgen. Det var dog mest fordi skraldevognen larmede og ikke fordi jeg var udhvilet.
Det med at have travlt, slår igennem på de små ting. F.eks. satte jeg i går aftes min mobil til at lade. For at konstatere til morgen, at jeg ikke havde tændt for kontakten og min mobil derfor ikke var ladet op.
Til gengæld var der flødeboller på jobbet i dag. Spangsberg. Og kage jeg selv havde bagt.
Indsendt af Birgitte B kl. 19.47 12 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Hverdag, Livet i almindelighed, Veninde
tirsdag den 24. januar 2017
Sidste uges lokalavis var med et indlæg fra min side om sundhed... Eller - det stak lidt af og blev til noget med de mange 'fristelser' i lokalområdet. Her kommer det:
Mange mennesker har fokus på sundhed her i januar. Træning og sund mad er i højsædet og motionscentrene er fyldt med håbefulde besøgende, der alle træner for et sundere liv i 2017. Det er jo slet ikke en dårlig ting, sådan at gå i gang med nogle gode vaner i januar. Hvis de altså bare holder nogenlunde ved, indtil vi rammer nytår næste gang.
Personligt har jeg valgt, at jeg ikke skal træne i januar... Eller det skal ikke være sådan, at jeg begynder på noget ny træning i januar. Jeg vil fortsætte med det træning, jeg havde i efteråret, dvs. cross-fit og yoga. Det er jeg glad for og det passer ind i mit program (og min formåen og lyst).
Der er dog sket noget nyt for mig her i januar. Jeg har taget en beslutning. Jeg har nemlig valgt at drosle ned på café-besøgene. Jeg har i løbet af efteråret fået et alt for stort udvalg af café-kaffe på Vestegnen. Det er jo i sig selv meget dejligt, men det har nu gået en del ud over både mit pengeforbrug og mit kalorieindtag.
Jeg har dog indtil videre her i januar ikke været særlig afholdende. Jeg har drukket café-kaffe (dog nogle lavet af minimælk, i stedet for sødmælk). Samtidig har jeg et par gange bestilt te i stedet for kaffe. Jeg har også skåret ned på forbruget og lavet noget af kaffen hjemme. Det er bare som om, at der er fristelser rigtig mange steder nu. Og hold nu op hvor de altså frister mig. Engang var kaffebarer noget virkelig eksotisk på Vestegnen. Helt på linje med f.eks. indisk take-away. Jeg husker, at det for nogle år siden var en meget speciel oplevelse at være i London. Her kunne man nemlig ringe efter indisk take-away, som blev bragt helt til døren. Nu er det dælme også en mulighed her på Vestegnen! Og det er endda af god kvalitet og fint leveret.
Grænserne rykker sig og efterhånden kan man få alt mellem himmel og jord. Selv herude på Vestegnen. Vi står ikke tilbage, når det kommer til nye tilbud. Netop vores befolkningssammensætning gør det muligt, at flere forskellige tilbud skyder op og man kan faktisk få et godt og bredt tilbud af både mad og drikke. Så det er kun ens egen begrænsning - eller måske vægten eller økonomien - der skal holde én tilbage fra at benytte de gode muligheder på Vestegnen.
Indsendt af Birgitte B kl. 16.34 12 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Vestegnen
mandag den 23. januar 2017
Som min yngste ville have sagt... Mandag kom lidt bag på mig. Eller, det gjorde den jo ikke, men det har bare været en meget travl weekend, med et lille søvnunderskud. Så kunne godt have brugt en ekstra fridag.
Men nu er vi ligesom i gang. Og som sagt, så har weekenden været dejlig og travl. Fredag med kaffebar, middag og teater. Lørdag med indkøb af fødselsdagsgaver og værtindegaver og andre praktiske gøremål. Middag med venner om aftenen med dejlig mad, lidt meget rødvin og meget sen sengetid. Søndag med yoga, kaffe-besøg x 2 og kusine til middag.
Fredags-middag. Jeg er virkelig pasta og skaldyrsfan
Så mandag kom hurtigt og jeg har en lang liste af opgaver, der skal ordnes hen over de næste par dage. Jeg skal nok nå det hele - om ikke andet, så er jeg ret sikker på, at jeg når en tidlig sengetid i aften.
Der var dog ikke pizza søndag, men en kæmpe portion af sushi.
Indsendt af Birgitte B kl. 16.09 12 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Hverdag, Kæreste, Livet i almindelighed, Mad, Veninde, Weekend
søndag den 22. januar 2017
I tirsdags var der præcis én måned til min fødselsdag. 42 år. Det tygger jeg lidt på for tiden. Jeg kan godt lide 40'erne. Det kan jeg virkelig. Jeg har ikke som sådan et problem med at blive ældre. Jeg er bare ikke så meget for 'at rykke længere op i rækkerne'. Jeg er bange for, ikke at være nok tilstede i nuet. Så jeg øver mig. På at rumme min alder, min position og mit liv, som det er lige nu.
Indsendt af Birgitte B kl. 15.06 12 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Weekend
lørdag den 21. januar 2017
Jeg har læst min 4. bog i 2017
I denne uge blev jeg færdig med 'De syv søstre'. Jeg ville ønske, at jeg havde vist, at det var en planlagt serie. Så var det nemlig ikke sikkert, at jeg havde gået i gang med den.
Ikke fordi bogen er dårlig, men jeg har det stramt med at læse serier, hvor bøgerne ikke er udgivet endnu. Jeg har højst sandsynlig glemt, hvad denne handler om, når jeg kommer til bog nr. 2... Hvis jeg da gør det.
Ellers, så er jeg jo glad for forfatteren og bogen var også rigtig fin. Spændende til tider, dog en smule til den romantiske side - og det er ikke helt lige mig. Den hopper frem og tilbage i tiden og det fungerer rigtig godt. Den kan anbefales, hvis du elsker historiske og romantiske bøger, som ender godt.
Indsendt af Birgitte B kl. 14.03 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
fredag den 20. januar 2017
Nu vi snakker uddannelsesvalg
Så er her to meget dejlige (og gamle) indlæg om hvad jeg ellers kunne være blevet - og hvad jeg aldrig kunne blive.
Ellers er der bare tilbage at ønske god weekend. Jeg har stemplet ud og ser frem til en top-pakket weekend. Teater i aften og venne-middag i morgen. Efterfulgt af søndags-yoga og kaffebesøg hos min brors svigermor (ja, vi er indbegrebet af 'extended family).
Indsendt af Birgitte B kl. 13.57 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Familie, Livet i almindelighed, Weekend
torsdag den 19. januar 2017
Store børn på vej videre
Jeg har (næsten) fået mine to børn, inden jeg blev 30 år. (Jeg skriver næsten, for yngste kom 1½ måned efter jeg var fyldt 30). Derfor er mine børn ret store nu. Den ældste er 15 år og går i 9. klasse. Det betyder, at vi pt. er i gang med at vælge en eller anden form for ungdomsuddannelse. Altså hvad han skal lave efter 9. klasses afgangseksamen. Det er ikke helt nemt.
Hvor jeg selv var helt sikker på, at jeg ikke skulle på gymnasiet - og havde tabt mit hjerte til et praktiksted på kontor, så har min ældste haft mere svævende tanker (og ubeslutsomhed). Det er rigtig svært at håndtere som forældre. Hvornår skal man presse lidt på og hvornår skal man bakke helt væk. Hvor meget skal man som forældre sætte sig ind i mht. valgmuligheder og skal man gennemgå det med barnet/den unge?
Der har været mange snakke i gang. Det har efteråret gået med. Før jul blev der truffet en (næsten) fast beslutning. Denne uge er så gået med uddannelsesaften på skolen og et åbent hus på et gymnasium. Det har været lærerigt og selv om det ikke har rokket ved den indledende beslutning, så var det meget godt (for mig som forælder) at se/lære alle muligheder. Plus det er rart at have set det gymnasium, hvor min ældste højst sandsynligt skal være de næste tre år fra august.
Indsendt af Birgitte B kl. 17.44 16 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Hverdag, Livet i almindelighed, Uddannelse
onsdag den 18. januar 2017
Vækkeuret ringede i morges og min første tanke var, 'hvorfor ringer vækkeuret, når det er weekend?'... Det var så kun onsdag, men så er stilen ligesom lagt.
Til gengæld gik hele morgenen og formiddagen med et indre soundtrack af sangen 'Boardwalk', den udgave med Bette Midler. Det var ikke helt så tosset.
PS. Tak for alle jeres søde kommentarer i går. Jeg havde et sort hul mht. emner på bloggen, derfor blev indlægget måske lidt deprimerende. Jeg har dog ikke pause i tankerne, mere en overvejelse om, hvilke emner jeg kan tage op herinde.
Indsendt af Birgitte B kl. 15.36 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Livet i almindelighed, Weekend
tirsdag den 17. januar 2017
Det er koldt. Det er hverdag. Jeg har travlt. Jeg læser om aftenen. Og er derfor pt. lidt uinspireret for emner til bloggen. Det kommer igen, det ved jeg. Kan dog ikke sige hvornår. Indtil da kommer der herinde lidt spredt fægtning fra min side.
Indsendt af Birgitte B kl. 17.23 20 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Livet i almindelighed
mandag den 16. januar 2017
Fra søndag aften, hvor jeg står i køkkenet (i stram bluse med 1 liter suppe i maven).
Yngstesøn: "Mor, det ligner, at du har taget på. Har du ikke det?". Samtidig med at han klapper mig på mavedellen.
Mor: "Øh?!!... det ved jeg ikke lige. Jo, måske."
Yngstesøn: "Ja, men det skal du ikke være ked af. Alle tager på mellem 1. og 31. december".
Yngstesøn: "Det gør man bare, fordi det er december måned."
Mor: "Javel. Men nu er det også din sengetid".
(True story - dog nok ikke gengivet helt ordret, eftersom jeg har forsøgt at fortrænge samtalen).
Indsendt af Birgitte B kl. 17.09 26 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Familie, Hausfrau, Livet i almindelighed, Weekend
søndag den 15. januar 2017
Det er søndag. Der har været frost, sol og blå himmel på Vestegnen. Jeg har lavet gule ærter suppe til aftensmad. Måske lyder det lidt underligt, men det er en officiel Nigella opskrift. Jeg har ikke fået tændt computeren eller svaret på kommentarer. Jeg har bare holdt fri. I morgen er jeg tilbage igen. God søndag.
Indsendt af Birgitte B kl. 20.20 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Livet i almindelighed, Weekend
fredag den 13. januar 2017
Kender I det med, at der er grus under ens øjenlåg? Fordi man bare er træt med træt på? Sådan er min fredag. I en kombination med en lille hovedpine. Jeg trænger til at sove. Til at slappe af. Og så er det jo godt, at det nu er weekend. Der er lidt planer for i morgen og søndagen står på yoga, men håber der også er tid til afslapning. Jeg kan ikke rigtig finde ud af, om jeg klager for meget herinde på bloggen. Jeg føler mig ikke stresset for tiden. Tingene går bare stærkt, især på job og jeg har mange ting, jeg skal nå... Anyways, håber I får en dejlig weekend.
Indsendt af Birgitte B kl. 14.16 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Livet i almindelighed, Weekend
torsdag den 12. januar 2017
Kender I de par jeans, som bare passer vildt godt? Som er bløde og komfortable, Som passer uanset hvilken tid på måneden, det er? Dem som er 'go to', når man har tøjkrise. Som får én (mig) til at se ud som om, man har lange tynde ben - trods jeg er 160 cm høj (lav?). De jeans, som det har taget ret mange år at finde og som har været et virkelig godt køb. Som gør, at man får komplimenter (endda fra andre kvinder), om at man har en god røv i de jeans?
De jeans... er nu gået i stykker. Som i, helt med hul. Ikke kun ved lommerne, men nu også foran (hvor det ikke rigtig kan skjules). What to do? Hjemmesiden meddeler, at de ikke fås mere i min størrelse. Hvilket betyder, at jeg senere i dag skal tage til lagersalg med heftigt krydsede fingre.
Indsendt af Birgitte B kl. 08.14 16 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dullegrej, Hverdag, Livet i almindelighed
onsdag den 11. januar 2017
Weekend bog (bog nr. 3 i 2017)
Jeg har læst. Og læst og læst i weekenden. Søndag aften blev jeg færdig med 'The Couple next Door':
Uh, den var spændende. Virkelig ikke til at gennemskue. Bortset fra slutningen. Den var lidt... ja, ikke helt så perfekt, som jeg kunne forvente, når jeg så på handlingen ellers.
Jeg læste bogen på engelsk og det pudsige ved den er, at den er skrevet i nutid. Det er ikke så tit en forfatter vælger nutid som form, især når det er en 3. personsfortæller. Jeg ved ikke om den findes oversat til dansk.
Det er ikke nogen speciel dyb bog og den kommer heller ikke (for mig) på niveau med 'Girl on te Train'. Den er samme genre dog. Så jeg vil anbefale den, som ligestillet med 'Black Eyed Susans'.
Indsendt af Birgitte B kl. 16.35 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed, Weekend
tirsdag den 10. januar 2017
Her er en samling fraklip fra mine iPhone fotos. De spænder over en lang periode (november 2016 til januar 2017) og over en ligeså lang række emner.
I november havde jeg de længste negle i flere år.
Efter et par omgange Shellac havde neglene fået ro til at gro og blive fine.
Nu i januar er de tilbage til crap! Varierende længde og slet ikke slebet til og uden lak (suk).
Vores juletræ på arbejdet nåede aldrig ind på gangen pga. udskiftning af loftslamper.
Så vi måtte ud på en anden gang for at nyde vores træ.
Vinteren har budt på mange appelsiner og klementiner.
Ser virkelig frem til, at der kommer blodappelsiner her i januar.
Ungerne havde købt en halskæde til mig i julegave.
En gammel 25-øre (fra 1965), hvori der er udstanset et træ. Den er så fin...
Vasketur og travlhed hænger ikke altid sammen.
Den ene af yngstes vanter røg ved et uheld i tørretumbleren og blev til babystørrelse.
Januar har budt på sol og frost. Jeg er vild med det.
Tjek lige den blå himmel her ved Statens Museum for Kunst.
Frossen indsø ved Ishøj Strand.
Jeg så mindst 5 børn stå og kaste sten på isen uden held.
I søndags var jeg på Arken og se udstillingen med Martin Bigum.
Den var virkelig flot og spændende.
Indsendt af Birgitte B kl. 16.16 13 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Livet i almindelighed, Weekend
mandag den 9. januar 2017
Fredag eftermiddag hentede jeg en bog på biblioteket, som jeg har ville læse meget længe. Jeg blev færdig med den fredag aften. Fordi jeg havde tid. Fordi den var god. Og fordi den var let at læse, men stadig tankevækkende.
Én af de første blogs jeg begyndte at læse i tidernes morgen, var Blogsbjerg. Jeg har således allerede læst noget af materialet, som er med i bogen. Jeg kender hele forløbet op til Anton kom og hele forløbet efter. Alligevel så havde jeg glædet mig til at læse bogen - og jeg blev heller ikke skuffet.
På Blogsbjerg finder jeg noget, jeg sjældent finder på andre blogs. Den blog er for mig fantastisk, fordi jeg lærer noget, når jeg læser Lindas indlæg. Jeg får indspark på emner, som jeg slet ikke selv kunne udtænke. Jeg får præsenteret emner på en helt anden måde, end jeg er vant til. Og jeg bliver aldrig skuffet i hendes formulering af ting. Den er helt særlig og ret god.
Jeg kan varmt anbefale både bloggen og bogen.
Indsendt af Birgitte B kl. 16.22 18 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed, Weekend
søndag den 8. januar 2017
Mit første indlæg i lokalavisen kom i torsdags. Det kan læses her eller online her.
2017 allerede?!! Sådan havde jeg det, da jeg stod morgenen efter nytår og skulle prøve at samle mig om et indlæg hertil.
Det er bare ikke i orden, at skrive ved hvert årsskifte »er der allerede gået et år?«. Men det er virkelig sådan, det føles. Jeg synes, året er fløjet afsted. Nogle gange kan det være helt udmattende at læse eller se tv omkring nytår med alle de der årskavalkader. For der sker så meget på ét år. Faktisk er der også så meget i gang på Vestegnen, at man flere steder kan se en ren fysisk forandring.
Nogle steder er dog helt de samme, som det har været gennem årtier. Det er der også brug for i et samfund, hvor mange ting går rigtig stærkt. Vores Vestegn er i rivende udvikling nogle steder. Andre steder står den som altid, uforanderlig - og på den måde skabes et godt fundament for vores dagligdag. Det nye og det sikre blandet sammen i en skøn forening.
Et af mine mål for 2017 er at se de sidste trækæmper. Jeg har været ude hos fire af dem og mangler derfor stadig to. Udover at kæmperne er fantastiske i sig selv, så har jeg oplevet at alle de gange jeg har været af sted, har jeg lært lidt nyt om det område, hvor de bor i. En skjult legeplads, en ny vandresti eller et virkelig smukt område med vand og skov. Der er så mange gode oaser skjult på Vestegnen. De venter bare på at blive fundet og udforsket.
Et andet mål for 2017 er at besøge flere lokale steder på Vestegnen. Hvad enten det måtte være et museum, stranden, skoven, lokale caféer, biografer og andre hyggelige steder. Det er jo vigtigt, at vi alle støtter lokalområdet og gør en indsats for at nyde de mange varierede tilbud i vores område.
2017 bringer jo også flere fysiske forandringer ind hos os på Vestegnen. Jeg glæder mig til nye grønne områder i bl.a. Ishøj, nye byggerier i flere byer og andre nye muligheder for oplevelser rundt omkring på Vestegnen. Især den grønne Vestegn er jo som bekendt noget jeg er virkelig stor fan af.
Jeg ser frem til et nyt år på Vestegnen. Jeg er sikker på, at både de eksisterende gode ting på Vestegnen, og alle de nye forandringer i det nye år, bliver rigtig gode.
Indsendt af Birgitte B kl. 16.14 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Vestegnen, Weekend
fredag den 6. januar 2017
Om at føle sig krøllet
Jeg synes, det på nogle måder har været en hård opstart efter juleferien. Altså, det er gået fint og jeg har også haft tid til at læse om aftenen. Alligevel har det været hårdt at blive kastet ind i hverdagen med madpakker, vækkeure, sport, kørsel og alt andet koordination.
Jeg glæder mig til weekend. Jeg har ingen aftaler og jeg tror, det er godt givet ud. For resten af januar er weekenderne booket op med børn, fest, middage, teater og flere børn.
Håber I får en dejlig weekend.
Indsendt af Birgitte B kl. 13.46 12 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Bøger, Børn, Hverdag, Livet i almindelighed, Weekend
torsdag den 5. januar 2017
Første bog i 2017
Jeg har læst min første bog i år... Altså, jeg begyndte jo i december, men er lige blevet færdig i går aftes.
Den er god, uforudsigelig og spændende. Jeg har læst flere bøger af Kate Morton og hvis man kan lide hendes skrivestil (som er meget ens i bøgerne), så vil man også kunne lide denne bog.
Jeg vil tro, at den kan læses på en weekend, hvis man ikke har nogle aftaler. Jeg har læst den på engelsk, men den er også oversat til dansk.
Indsendt af Birgitte B kl. 18.25 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
onsdag den 4. januar 2017
Hvad jeg kan glæde mig til
"Jeg glæder mig i denne tid, nu falder julesneen hvid"... eller, nå nej. Julen er slut og januar er i gang. Og jeg har allerede en masse aftaler for denne måned.
I januar glæder jeg mig derfor til:
Min veninde bliver 40 år. Og den tilhørende fest. Plus hun har hevet i mig, for at vi skal shoppe en ny kjole til hende. Det er vi nemlig gode til sammen.
Jeg skal i teateret med kæresten og se 'Under my Skin'.
Januar-udsalg. Måske der er et godt tilbud på nyt køle-frys. Det skal jeg have kigget på.
Mine fine veninder og jeg - plus vores ægtefæller skal holde middag sammen. Det gør vi et par gange om året og det er altid top hyggeligt. Med godt mad, drikke og snak til langt ud på aftenen (natten).
Den nye Spring/Summer kollektion fra Black Swan Fashion. Jeg har allerede set et par af de nye styles og jeg gør vist klogt i at gemme nogle af julegavepengene til tøj-shopping.
Og jeg vil bruge januar til at skære lidt ned på forbruget (kalorier og penge) på café kaffe.
Indsendt af Birgitte B kl. 16.15 12 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Familie, Hverdag, Kæreste, Livet i almindelighed, Mad, Veninde
tirsdag den 3. januar 2017
2016 er faktisk året, hvor jeg har blogget allermest i alle årene. Jeg har simpelthen slået indlægs-rekord. Det har været lidt med vilje, at jeg har skruet op for frekvensen af indlæg. Jeg har nemlig ville teste mig selv lidt, om jeg virkelig havde noget på hjerte...
Derfor er alle indlæg i 2016 ikke velpudsede og nogle er bare et par ord og ikke mere. Jeg har postet en total af 296 indlæg. Det kommer ikke til at ske i 2017 - det kan være bloggen, der lider lidt (indlægsmæssigt) under at jeg skal studere igen - og helst undgå stress.
Hvis det har pirret nogles nysgerrighed, så er de to mest læste indlæg i 2016 disse:
Indlæg om, hvad Vestegnen er (geografisk) - læs indlægget her.
Indlæg om TV udsendelse (som i øvrigt er DR's mest streamede udsendelse ever!) - læs indlægget her.
Indsendt af Birgitte B kl. 17.22 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
mandag den 2. januar 2017
Eller i hvert fald min sidste feriedag. Mine drenge nupper lige en ekstra fridag i morgen, mens vi andre skal afsted.
I dag har vi brugt på at stå semi-tidligt op og tage til København for at spise brunch. Eller engelsk morgenmad blev det. Som vi alle tre elsker.
Bagefter gik vi tur i Ørstedsparken, Botanisk Have og Kongens Have. Nogle jagtede Pokemon (ungerne) og andre nød den blå himmel, sol og lette frost (mig).
Indsendt af Birgitte B kl. 19.16 12 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Ferie, Livet i almindelighed, Mad
søndag den 1. januar 2017
Det er 2017, lige nu
1. januar og lidt mat i sokkerne. Helt uden tømmermænd dog. Efter en herlig aften med familie. Jeg er taknemmelig for det nye år. For alting i mit liv. Jeg prøver ikke at tage noget for givet. At nyde. Det skal mit 2017 være præget af. Være tilstede og sætte pris på selv de små ting. Lige her og nu. Godt nytår derude. Håber I har haft en fantastisk første dag i det nye år.
Indsendt af Birgitte B kl. 17.13 12 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Ferie, Livet i almindelighed
Nyere indlæg Ældre indlæg Start
Abonner på: Indlæg (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Hvem har glæde af opstrammende ultralyd, og hvem har ikke?
Fiftyfabulous Knits, episode 46
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Færdig med bog nr. 5
Manglende foto, travlhed og kage
Sidste uge i lokalavisen
Jeg har læst min 4. bog i 2017
Nu vi snakker uddannelsesvalg
Store børn på vej videre
Weekend bog (bog nr. 3 i 2017)
Om at føle sig krøllet
Første bog i 2017
Hvad jeg kan glæde mig til
Det er 2017, lige nu
Fantastisk A/S tema. Temadesign af Jason Morrow. Leveret af Blogger.